****

**สำเนาคู่ฉบับ**

ที่ มท ๐๘๐๘.๒/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

## พฤษภาคม ๒๕๖4

เรื่อง เลื่อนโครงการฝึกอบรมแนวทางปฏิบัติตามระเบียบและหนังสือสั่งการที่เกี่ยวกับการเงินการคลัง  
ขององค์กรปกครองส่วนท้องถิ่น ประจำปี 2564

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ที่ มท ๐๘๐๘.2/ว 3110 ลงวันที่ 7 ตุลาคม 2563

2. หนังสือกรมส่งเสริมการปกครองท้องถิ่น ด่วนที่สุด ที่ มท 0808.3/ว 4052 ลงวันที่ 30 ธันวาคม 2563

3. หนังสือกรมส่งเสริมการปกครองท้องถิ่น ด่วนที่สุด ที่ มท 0808.3/ว 154 ลงวันที่ 26 มกราคม 2564

4. หนังสือกรมส่งเสริมการปกครองท้องถิ่น ด่วนมาก ที่ มท 0808.2/ว 523 ลงวันที่ 15 มีนาคม 2564

5. หนังสือกรมส่งเสริมการปกครองท้องถิ่น ด่วนที่สุด ที่ มท 0808.2/ว 655 ลงวันที่ 30 มีนาคม 2564

6. หนังสือกรมส่งเสริมการปกครองท้องถิ่น ด่วนที่สุด ที่ มท 0808.2/ว 737 ลงวันที่ 8 เมษายน 2564

7. หนังสือกระทรวงมหาดไทย ด่วนที่สุด ที่ มท 0808.2/ว 1645 ลงวันที่ 18 มีนาคม 2563

ตามที่กรมส่งเสริมการปกครองท้องถิ่นได้กำหนดจัดโครงการฝึกอบรมแนวทางปฏิบัติ  
ตามระเบียบและหนังสือสั่งการที่เกี่ยวกับการเงินการคลังขององค์กรปกครองส่วนท้องถิ่น ประจำปี 2564 และได้แจ้งเลื่อนการจัดฝึกอบรมรุ่นที่ 5 – 7 รวมทั้งจัดฝึกอบรม รุ่นที่ 10 – 15 รวมกับรุ่นที่ 13 ความละเอียดปรากฏตามหนังสือที่อ้างถึง 1 - 6 นั้น

เนื่องด้วยในปัจจุบันสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19)   
มีจำนวนผู้ติดเชื้อสะสมและผู้ติดเชื้อรายใหม่เพิ่มขึ้นอย่างต่อเนื่อง เพื่อดำเนินการตามมาตรการป้องกัน  
และควบคุมการแพร่ระบาดของโรคติดเชื้อไวรัสโคโรนา 2019 (โควิด - 19) และลดความเสี่ยงในการติดเชื้อ  
แก่ผู้เข้ารับการฝึกอบรม จึงได้เลื่อนการจัดฝึกอบรมโครงการฝึกอบรมแนวทางปฏิบัติตามระเบียบและหนังสือสั่งการ  
ที่เกี่ยวกับการเงินการคลังขององค์กรปกครองส่วนท้องถิ่น ประจำปี 2564 ดังนี้

1. รุ่นที่ 5 – 7 ในห้วงเดือนกรกฎาคม – กันยายน 2564 ณ โรงแรมอเล็กซานเดอร์ รามคำแหง เขตบางกะปิ

2. รุ่นที่ 13 ระหว่างวันที่ 17 – 21 พฤษภาคม 2564 ณ โรงแรม Siam Villa Suites Suvarnabhumi 3. รุ่นที่ 16 – 20 ในห้วงเดือนกรกฎาคม – กันยายน 2564 ณ โรงแรมริเวอร์ไซด์ เขตบางพลัด กรุงเทพมหานคร

/โดยเลื่อน...

- 2 -

โดยเลื่อนออกไปอย่างไม่มีกำหนดจนกว่าสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19)   
จะคลี่คลายไปในทางที่ดีขึ้น ซึ่งจะแจ้งกำหนดการให้ผู้เข้ารับการอบรมทราบอีกครั้ง ทั้งนี้ ให้องค์กรปกครองส่วนท้องถิ่นถือปฏิบัติเรื่องการเบิกค่าใช้จ่ายกรณียกเลิกหรือเลื่อนการเดินทางไปราชการเพื่อเข้ารับการฝึกอบรมตามแนวทางที่กระทรวงมหาดไทยกำหนดตามหนังสือที่อ้างถึง 7

จึงเรียนมาเพื่อโปรดทราบ และให้องค์กรปกครองส่วนท้องถิ่นแจ้งบุคลากรในสังกัดที่เข้ารับการอบรมทราบด้วย

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

กลุ่มงานการจัดสรรเงินอุดหนุนและพัฒนาระบบงบประมาณ

โทร./โทรสาร 0-2241-9049

ร.อสถ. .....................................

ผอ.สน.คท. ..............................

ผอ.กง.จง. ...............................

หน.ก.........................................

หน.ง. ......................................

จนท. ..........กิตติกานต์.............